钦定古今图书集成/明伦汇编/交谊典/第096卷 > 尔雅 > 《朝云诗》〈并引〉苏轼
## 钦定古今图书集成/明伦汇编/交谊典/第096卷 > 尔雅 > 《朝云诗》〈并引〉苏轼

世谓乐天有“粥骆马放杨柳枝” 词，嘉其主老病，不忍去也。然梦得有诗云：“春尽絮飞留不得，随风好去落谁家？” 乐天亦云：“病与乐天相伴住，春随樊子一时归。” 则是樊素竟去也。予家有数妾，四五年相继辞去，独朝云者随予南迁，因读《乐天集》，戏作此诗。朝云姓王氏，钱塘人，尝有子曰干儿，未期而夭云。

不似杨枝别乐天，恰如通德伴伶元。阿奴络秀不同
老，天女维摩总解禅。经卷药罏新活计，舞衫歌扇旧
因缘。丹成逐我三山去，不作巫阳云雨仙。